13 septembrie 2024

**Comunicat de presă**

Distrigaz Sud Rețele aduce următoarele precizări suplimentare cu privire la sistarea temporară a alimentării cu gaze naturale **în câteva localități din județul Argeș:**

Ca urmare a intervenției efectuate de persoane necunoscute asupra unor elemente ale sistemului de distribuție a gazelor naturale amplasat în localitatea Ștefănești, din județul Argeș, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă ieri, 12 septembrie 2024,** **începând cu ora 22:20**.

De această oprire neplanificată sunt afectați un număr de **4227 de clienți casnici și 165 noncasnici** situați pe o serie de străzi din localitățile Enculești, Geamăna, Izvorani, Ștefănești, Ștefăneștii de Jos, Ștefăneștii Noi, Topoloveni, Valea Mare, Valea Mare Podgoria, Viișoara, Zăvoi și străzile Antonescu Eftimie, Henry Coandă, Nicolae Dobrin, Smeurei, Stadionului, Teilor, Trivale și Zorilor din localitatea Pitești, județul Argeș.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de astăzi, 13 septembrie 2024, în jurul orelor 15:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 49 de ani în acest domeniu, având peste 2.250.000 clienți, circa 23.500 km rețea și 2.800 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*